Tere! Sid Roth siin!
Tere tulemast minu maailma, kus kõik on loomulikult üleloomulik!
Mu tänase külalise sõnul on tuli see,
mis vallandab Jumala üleloomuliku ligiolu,
mistõttu olge valmis Jumala tuleks!
Kas on olemas üks üleloomulik sfäär?
Maailm, mis ületab inimlikud teadmised?
Kas on olemas elu peale surma?
Kas me saame unenägudes taevaseid sõnumeid?
Kas Jumal on valmis tabama maad tervenemislainetega?
Liituge Sidiga vaatama saadet "See on üleloomulik!“
Tere tulemast Püha Vaim!
Mooses, Joosua, Taavet, Kaaleb - nad kõik kogesid Jumala püha au.
See sama au päästis ka minu - traditsioonilise juudi mehe,
kinkides mulle midagi, mida ma võimalikukski ei pidanud -
reaalse kogemuse Jumalaga.
See sama au täidab ka me stuudiot täna
ja kingib ka teile reaalse kogemuse Jumalaga.
Mul on muide sõna teile - te parimad aastad on alles ees!
Miks ma nii ütlen?
Mu tänane külaline - Tommy Evans, koges ingellikke kohtumisi,
mis kätkesid endas seda,
kuidas Jumala au käis kui tsunamilainena üle kogu maa.
Tommy, räägi sellest.
See oli 2005. aastal,
mil minul ja mu naisel oli väga raske aeg.
Kogesime nii teenistusena kui perena palju vastuseisu.
Kuid Jumal ilmub just nimelt välja keset me katsumusi ja tagakiusu
ja me kõige hullemad ajad elus
võivad kaasa tuua suurimaid läbimurdeid.
Just seda Jumal tegigi.
Nii kogesin kord keset ööd ingli külastust,
mille kaudu Jumal muutis mu arusaama ja vaadet
selle osas, mida Ta saab maa peal tegema.
Ma nägin 3-osalise nägemuse,
kus ingel viis mu 1. osas ühe müüri juurde,
mis oli täis heebreakeelseid kirjakohti.
Seal oli tegelikult Hesekieli 43,
mis räägib Jumala au naasemisest templisse.
Seejärel aga pilt muutus ja ingel viis mu Muutmise mäele,
kus nägin Jeesust.
Ta palgeilt kiirgav valgus oli nii ere, et sellesse vaatamine pimestas
ja ma kuulsin Püha Vaimu ütlevat:
"Ma saan peagi muutma oma Koguduse palet."
Siis aga muutus pilt jälle ja ma nägin auditooriumit,
mis oli tuhandeid-tuhandeid inimesi täis.
Nägin maailma juhte oma põlvedel
ja päästetuid ning päästmatuid olemas Jumala au all.
Näeme seda loos, kus Saalomon pühitsest templit
ja Jumala au langes sellisel moel, et preestrid ei suutnud püstigi seista.
See on see, mida ma nägin.
Üks põrandal pikali olnud mees küsis mu käest: "Kas näete neid?"
Küsisin: "Mida ma nägema peaks?"
Ta küsis jälle: "Kas näete neid?" ja ma küsisin: "Keda?"
Ta vastas: "Ingleid. Nad on kõikjal."
Niipea, kui ta seda ütles, läksid mu silmad lahti
ja ma nägin hulkade viisi ingleid toimetamas Jumala aus.
Ühtlasi sain ka ise Jumala auga pihta
ja Jumala armastus otsekui voolas üle mu pea ja kogu mu keha.
Nägin ühel pool päästetuid ja teisel pool päästmatuid,
kuuldes oma vaimus Jumalat ütlemas:
"Seda, mida ma lõpuaegadel tegema hakkan,
ei saa keegi ümber lükata.
Uudised saavad rääkima sellest
ja maailm saab rääkima minu väljavalatavast aust.
Au, mille tulevikus välja valan,
ületab kõik varasemad Jumala liikumised,
mida maa peal eales nähtud."
Usun, et see ületab isegi kõige selle mõju,
kui liita kõik varasemad Jumala liikumised kokku.
Mis juhtus 2011. aastal?
Palvetasime oma naisega ühe pere pärast,
kes oli minemas läbi rasketest aegadest.
Tundsime, et peame minema Coloradosse,
et aidata päästa nende abielu.
Läksime tol õhtul magama ja ma olin juba magama jäämas,
kui kogesin korraga, kuidas Jumala ligiolu täitis me toa.
Mu parem ja vasak käsi ning kogu mu ihu hakkasid värisema.
Kas sa poleks saanud seda peatada?
- Ei, sest teadsin, et see on Jumalast,
mistõttu lasin Tal teha, mida Ta tahtis teha.
Jumala Vaim langes mu üle
ja mul oli tunne, otsekui oleksin pistnud oma sõrme 220 V elektri sisse.
Vappusin üle kogu keha pea 3 tundi.
Hakkasin prohveteerima Jumala eelseisvatest tegudest,
omamata aimugi, et mind tabanud tuli
valmistas mind ette järgmiseks etapiks me elus,
kus Jumal käskis meil kõik maha müüa
ja lõpetada nii oma senised tööd kui tegemised,
et kolida 3200 km kaugusele olemaks osa Betheli kogudusest,
kus toimus ärkamine.
Ehk Jumal läkitas meid inimeste sekka,
kes kandsid endas Tema au.
Te pere sai Bethelisse jõudes ka ühe üleloomuliku märgi.
Mõtlesime esimesel nädalal: "Mida me teinud oleme?
Kuulsime me ikka õigesti Jumalalt,
et müüa kõik maha ja kolida teise riigi otsa?"
Jumal käskis meil minna reede-õhtusele teenistusele.
Olime elanud seal vaid nädala, kuid läksime.
Püüdsin samal ajal saada oma 3. a. tütart magama,
teda süles kussutades ja lõpuks fuajeesse minnes.
Püha Vaim aga käskis mul tagasi saali minna,
et näidata mulle, miks pidime seal olema.
Ta ütles: "Annan sulle märgi, et olete õiges kohas
ja ilmutan sulle, mida saate kandma endas."
Saali tagasi minnes nägin korraga kullatolmu- ja helbeid,
küsides oma naiselt, näeb ta seda?
Ta nägi.
Seejärel aga nägime,
kuidas suur Jumala au pilv täitis selle paiga.
Kõik nägid seda.
Kõik? - Kõik.
Olen kuulnud, et vaid osad nägid seda.
Ei, kõik kohalolijad nägid seda.
Küsimus polnud me ettekujutustes, vaid reaalses Jumala au kohalolus.
Jumala au oli reaalselt nähtav.
Ja sa võtsid seda kui Jumala kinnitust?
Jah, et see oli õige otsus.
Oled maininud Jumala tuld ja au.
Räägi need palun lahti nende jaoks, kes ei tea, mida need tähendavad.
Jah, Jeesus tuli siia maa peale meid päästma,
aga Ta tuli ka siia tooma Jumala tuld.
See Püha Vaimu tuli, mis me elude üle langeb,
valmistab meid ette olema Jumala au ehk ligiolu kandjad.
Jumala tuli puhastab, pühitseb ja eraldab meid.
See paneb meid liikuma ühe seesmise innukuse- ja võidmisega
et edendada efektiivselt Jumalariiki.
See on see, mida Jumala tuli teeb.
Aga Jumala au?
Jumala au on Tema kogetav ligiolu.
Jumal on küll kõikjalviibiv, aga Ta ei ilmuta end kõikjal.
Jumala au aga puudutab atmosfääri, mille Püha Vaim loob
ja kus valitsevad üleloomulikkus, imed,
massilised vabanemised ja hingede pääste.
Jumala ligiolu on reaalselt kogetav selles atmosfääris
ja sul pole enam mingeidki kahtlusi selle osas.
Sa tead, et tegu on Jumala auga.
Jumala au ja tuli
langevad ootamatult kogu maailma üle.
Kas tahaksite näha videot,
kus Tommy tegutses Jumala aus elu esimest korda?
Oleme kohe tagasi.
Naaseme saatesse...
Paljud vaatajad on kogenud imesid tänu me saate vaatamisele.
"Vaatasin te otseülekannet ürituselt "Püha tuli ja au",
kus mainiti inimest, kel on probleeme fibromüalgiaga
ja kes on suurte rünnakute all.
Teadsin koheselt, et see puudutab mind.
Püha Vaimu ligiolu oli nii tugev, et puhkesin nutma, tänades Jumalat.
Aitäh te saate ja elumuutva palve eest!
Jumal liigub nii paljudes eludes - sh minu omas.
Mu usk oli enne väga habras, aga täna on tugev ja murdumatu.
Ühtlasi sain aasta tagasi te saadet vaadates
täiesti terveks diabeedist.
Te õpetus on õnnistanud mind ja ma olen vaimselt palju kasvanud."
Kui ka sina oled me saate kaudu saanud puudutatud,
jaga meiega oma tunnistust ekraanil nähtava kodulehe kaudu.
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Ava meie koduleht ja saa teada,
kuidas üks uus inimene on võti Jumala suurimate õnnistusteni.
Naaseme saatesse...
Brasiilia 2020. aasta jaanuaris.
Saal 5000 inimese tõttu puupüsti täis
ja Jumala reaalne ligiolu, headus ning au täitmas seda paika.
Vaatame.
Lase Tal puudutada end.
Tuli!
Võtke see vastu!
Tommy, olid sa hämmingus, kui nii juhtus?
Olin.
Olin lausa šokis, kui aus olla.
Mulle meeldib isiklikult inimeste eest paluda
ja neile käsi peale panna.
Kuid Jumala aus olles pole see vajalik. - Ei.
Nii ütles ka Püha Vaim mulle: "Sa lihtsalt vahendad täna Jumala au."
Kui Jumala au ilmub, pole kellelgi sellest pääsu.
Vahet pole palju inimesi on kohal -
inimesed kogevad massiliselt vabanemisi ja imesid.
Nägime tol õhtul väga paljusid tervenemas
ja ma ei pannud ühelegi neist käsi peale.
Jumal ise puudutas neid.
Räägi eesootavast tsunamist, mis saab muutma kogu maa palet.
Jumal näitab mulle ja mu naiselegi
pidevalt unenägusid hiiglaslikust tsunamilainest,
mis kogub jõudu.
Ta on öelnud, et see on pilt Tema eelseisvast aust.
Kui tavaline tsunami kalda poole liigub,
niidab see oma tee pealt kõik, muutes isegi maastikku.
Miski pole enam endine.
Nii on ka Püha Vaim pidevalt korranud,
et eesootava Jumala au puhul pole miski enam endine.
Kogudused saavad olema teistsugused,
me eluviis saab olema teistsugune,
sest kõik on uus.
Meil täna isegi pole midagi sellist, mis saab tulema ja olema.
Usun, et oleme samas seisus
nagu Korneelius Apostlite tegude 10. peatükis,
kus ta palus, et kogeda enamat Jumalas,
aga tal polnud aimugi, mida see tähendada võiks.
Siis aga ilmus ingel Korneeliuse majja
ja käskis saata sulase Peetruse järele.
Peetrus tuli, kuulutas evangeeliumi
ja kogu Korneeliuse koda sai täis Jumala au ja Püha Vaimu.
Ja siis Korneelius mõistis selle sisu.
See meenutab mulle väikest kristlikku piiblikooli
ühes Ameerika vaikses väikelinnas,
mida korraga hakkasid külastama inimesed üle maailma,
sest Jumal oli seal.
Hotellid olid väljamüüdud,
erinevatest söögikohtadest, toidust ja muust tuli puudu.
Sajad inimesed seisid järjekorras, et sinna sisse saada.
Kuniks nad pidid selle koha sulgema.
See, millest Tommy räägib, ületab selle kõik pika puuga.
Asbury oli vaid kui väike tilgake
selles tsunamilaines, millest Tommy räägib.
Me tänases maailmas pole võrreldavat sellele, mis on ootel.
Räägid ka sellest,
kuidas Jumala võidmine erineb Jumala aust.
Räägi veidi lähemalt.
Jumal on öelnud mulle,
et me oleme sisenemas Jesaja 60 hooaega.
Jesaja 60 ja 61. peatükk saavad omavahel seotud.
Jesaja 61. peatükk räägib võidmisest,
mis tähendab Jumala volitust, ülesannet ja väestamist
teha midagi suurt Tema heaks.
Olgu selleks prohvetlik teenistus, imed-tunnustähed
või muud vaimuannid.
Lõpuaegadel aga volitab Jumal inimesi
olema selle edasikandjad, millest Jesaja 60. ptk. räägib.
Millest see räägib?
"Tõuse, paista, sest sinu valgus tuleb ja Issanda auhiilgus koidab su kohal.
Sest vaata, pimedus katab maad ja pilkane pimedus rahvaid"
Teatud pilkane pimedus katab juba praegu maad
tänu poliitilistele lõhenemistele, sõdadele, haigustele ja paljule muule.
Maad katab juba teatud pimedus, aga teate, mis?
Ravimiks selle vastu on Jumala au.
See on see ravim, mida inimesed vajavad.
Ükski president, juht ega kuningas ei too lahendust.
Ainus lahendus meile kõigile peitub Jumala aus
ja selles, et see saaks taas ilmsiks Tema koguduse kaudu.
See on see, mida Jumal teeb.
See aeg on läbi, kus vaid üks inimene kannab Tema au
Jumal tõstab üles tuliseid inimesi, kes kannavad edasi Tema au.
Sa õpetad palju ja oled kirjutanud ka raamatuid.
Kas Jumala võidmine võib paljuneda tavalise kristlase elus?
Absoluutselt.
Olen näinud Tema võidmise kasvu omaenda elus,
aga Piibel kinnitab seda samuti.
Usun Piibli põhjal, et on asju, mida saame teha,
et omada üha suuremat võidmist.
Esiteks, palugem, et Jumal kasvataks me võidmist.
Jeesus ütles Johannese 14:13,
et mida iganes me Ta nimel palume, seda Ta ka teeb.
Me ei räägi sind autode või majade palumisest,
mis on ka head asjad,
vaid Jumal ilmutas mulle,
et mis iganes on Jeesuse võimuses ja kannab Tema nime -
võidmine, suuremad läbimurded, ärkamine, Jumala au -
need on asjad, mida võime paluda ja teha seda suurelt.
Ja Jumal ütleb Efeslastele 3:20,
et Ta teeb üle me suurimate ja metsikumategi palvete.
Nii et kui palume võidmise kasvu, siis Jumal ka vastab.
Teiseks tuleb meil võidmise paljundamiseks
hoida väga Jumala ligi.
Me peame nägema värsket õli voolamas oma eludes igapäevaselt.
Matteuse 25 on tähendamissõna kümnest neitsist,
kel olid lambid kaasas.
Nad kõik olid võrdses seisus,
aga viis neist olid targad ja teised viis rumalad.
Neil, kes olid targad, oli õli. Rumalatel aga mitte.
Inimesed küsivad vahel, kas võidmist peab siis ostma?
Muidugi mitte!
Üks mu mentoreid ütles kord:
"Evangeelium on tasuta, aga küpsus on kallis."
Nii peame õppima, kuidas seda õli osta.
Kuidas siis? Omaenda eludega.
Võidmine läheb sulle maksma kõik.
Su aja, tunnikese su unest...
Pead ehk varem tõusma, et olla koos Jeesusega ja Ta ligiolus.
Maailm ei vaja meie ande,
vaid usklike elus olevat Püha Vaimu võidmist.
Sest võidmine on see, mis purustab ikked.
Kolmandaks, kui soovid võidmise paljunemist oma elus,
on aeg võtta oma õige koht sisse.
2 Moosese 40 on ilus pilt sellest,
kuidas Mooses asetas templis kõik asjad oma õigetele kohtadele
ja alles seejärel võidis kõiki sealseid astjaid.
Oled sa õpetaja, firmajuht, pastor või pühapäeviti korjanduse koguja -
mida iganes sa teed,
olles õiges kohas Jumal paljundab su võidmist.
Mind kõnetas üks asi, mida igaüks saab teha,
et saada osa sellest tulest ja hoida seda alal,
on see, kui loed kristlikku kirjandust või vaatad kristlikke saateid.
Selgita palun.
See on miski, mida ma isegi teen.
Jumal ütleb 3 Moosese 6:12-13, et Tema küll saadab tule,
aga preestrid on need, kes hoiavad seda põlemas.
Üks asi, mis hoiab selle tule põlemas me endi elus,
on see, kui peame meeles seda, mida Jeesus on teinud.
Kui mõtiskleme selle üle, loeme sellest
ja vaatame-kuulame, mida Jumal on üle maailma tegemas.
Kuulsin inimestest, kelle kaudu sündisid loovad imed.
See võimalikkus põletas mind ja ma ütlesin:
"Jumal, kui teed seda nende kaudu, saad seda teha ka minu kaudu."
Nii hakkasime lihtsalt riskima ja proovima.
Olin kuulnud, et inimeste ihust olid palve peale
metallplaadid haihtunud,
mispeale hakkasime ka seda paluma
ja oleme peale seda näinud mitmeid kordi
operatsioonide käigus paigaldatud metallplaate
haihtumas hetkega.
Palu kohe praegu tervenemiste pärast.
Isa, palun praegu Jeesuse nimel iga vaataja eest.
Piiblis on öeldud, et Jeesus käis võituna ringi
tervendades kõiki haigeid ja saatanast rõhutuid.
Kuulutan praegu igale haigusele, hädale ja vähirakule kadumist
Jeesuse võimsal nimel.
Ole Jeesuse võimsal nimel terve, terviklik ja vaba!
Me aeg on tänaseks läbi, aga me jätkame järelsaatega.
Kõige olulisem viis, kuidas olla vaba,
pole vaid see,
kui teed Jeesusest oma Päästja, kes andestab sulle su patud.
See on väga tore,
aga sellele peab järgnema järgmine samm
ja selleks on Temast oma Issanda tegemine.
Mida nimi "Issand" tähendab?
Sa tead, mida see tähendab!
Tema Issandaks olemist igas su eluvaldkonnas.
Korda mu järel järgnevat palvet:
Kallis Jumal,
olen teinud palju vigu
ja mul on väga kahju selle pärast.
Usun,
et Su kallis veri
puhastab mind kõigist mu vigadest
ja ma võin olla puhas.
Ja nüüd, mil ma olen puhas,
siis Jeesus - tule ja ela mu südames.
Teen Sinust oma Päästja
ja oma Issanda.
Tahan kogeda Sind väga isiklikul moel.
Aamen, mis tähendab "Saagu nii!"
Tehes Temast oma Issanda, koged Teda ka väga isiklikul moel.
Tommyl ja ta naisel ning tütrel on oma teenistus,
mis aktiveerib Jumala tuld ja au.
Nii tahavad nad paluda neid teilegi,
et teie parimad aastad oleks veel alles ees.
Külastage ekraanil nähtavat kodulehte.
Väljaspool me päikesesüsteemi
on viimase 20 aasta jooksul avastatud üle 1000 planeedi.
Ainuüksi Linnutees on vähemalt 100 miljardit tähte
ja vähemalt 100 miljardit galaktikat vaadeldavas universumis.
Taevas on rohkem tähti kui liiva kõigis maailma randades.
Igas sekundis sünnib kuni 4800 uut tähte.
Inimese ajus on keskmiselt 86 miljardit neuronit.
Kui kogu inimese DNA üheks sirgeks tõmmata,
oleks selle pikkuseks pea 55 miljonit km,
mis ulatuks Pluutoni edasi-tagasi kuus korda.
Kiirusega, millega vererakud tavalises inimkehas liiguvad,
saaks maakerale 2,5 korda tiiru peale teha.
Ajust ja ajju liikuvad närviimpulsid liiguvad kiirusega 400 km/h,
mis on kiirem kui vormelauto liikumine.
Kui inimaju oleks arvuti,
suudaks see teha 38 000 triljon operatsiooni sekundis.
Tegu on maailma võimsaima superarvutiga,
millest me kasutame vaid üliväikest osa.
Kas kogu see loodu on vaid juhuslik kokkusattumus?
Või on kogu universum loodud kindla plaani järgi?
Kas on olemas Looja, kellel on plaan ka sinu jaoks?
Pakume sulle üht sisukat raamatut,
mis vastab nii neile kui paljudele teistelegi küsimustele.
Saad selle endale tasuta alla laadida,
külastades ekraanil nähtavat kodulehekülge.
ÜKS UUS INIMENE
Sest Tema ise on meie rahu.
Kes on loonud nii juudi
kui pagana üheks.
Ta on lammutanud meid lahutava müüri.
Ta eesmärk oli luua iseendas...
Luua iseendas...
Ta eesmärk oli luua üks uus inimene.
Üks uus inimene
Tõlge: Anne-Ly Raukas